שיחה:דוד אפלבום

message: או אפלבוים או אפלבאום.
זה תרגום משתנה בכל פעם, הנהוג יותר, וגם המתאים ע"פ מבחן גוגל זה אפלבאום, מה שלא זה טעיות שלי... אריקל 18:33, 26 מרץ 2006 (UTC)
replies: text: הכתיב שבו השתמש המנוח עצמו היה 'אפלבום'. אני מבקש להשאיר את זה כך 
בעקבות תבנית החשיבות שהוצבה על הערך:
מושא הערך עומד במדד גוגל, הוא שימש כמנהל המיון בבית החולים שערי צדק בירושלים דבר השווה ערך למרצה באוניברסיטה; אולם זכאותו המרכזית היא בשל היותו מקים ויוזם השרות הרפואי ט.ר.ם שבשל כך אף זכה בפרס יו"ר הכנסת. בנוסף אף נסיבות מותו נצרבו בתודעה הציבורית. אריקל 03:17, 19 באוגוסט 2007 (IDT)

text: ראשית כל תודה. שנית, מדד גוגל אינו מסביר חשיבות ולדעתי מנהל מיון בבית חולים אינו שווה ערך למרצה, או לסופר, או לראש ישיבה גבוהה ומרכזית, ואינו מזכה בפני עצמו בערך אצלנו. התוכל להסביר מהו השירות הרפואי ט.ר.ם. החשוב כל כך? לגבי נסיבות מותו, אני מערער על קביעתך, אולם זה עניין סובייקטיבי. לדעתי דווקה נסיבות מותו הן הבעייתיות ביותר, שכן לא ברור לי למה אחד הקורבנות שונה משאר הקורבנות. בברכה, אורי • שיחה 04:19, 19 באוגוסט 2007 (IDT)
replies: text: :ודאי שמדד גוגל מסביר חשיבות, והאיש הזה אכן מפורסם. הוא עד כדי כך מפורסם שאני לא בטוח שאין בשימת תבנית החשיבות עליו איזושהי עבירה על הכללים שלנו (מוסכם שמי שישים תבנית חשיבות על מוצארט יבצע עבירה, השאלה היא איפה עובר בדיוק הגבול). יחסיות האמת 07:29, 19 באוגוסט 2007 (IDT)
replies: text: ::ראשית, בלי שום קשר לערך הנוכחי, אני מתנגד בתוקך לדבריך. האינטרנט הוא מדיום צעיר ומסוג מסויים מאוד. לא כל מה שפופולארי ברשת הוא "חשוב" ובוודאי שלא "אנציקלופדי". מדד גוגל הוא כלי שיש להשתמש בו בתבונה ואשר הוא טוב לדברים מסויימים ולא טוב לאחרים. לפי היגיון זה לכל זמר בהתהוות או דוגמנית יש חשיבות והם זכאים לערך. זו אינה גישתי.

text: ::לגבי ערך זה עצמו, דפדוף לדף התוצאות האחרון מביא 85 מופעים לשם, לא עצום בכמותו. מה עוד, רבים מאלו הם אתרי הנצחה, כשמדובר בחלל של פיגוע טרור, השאלה שצריכה להישאל היא האם יש לפועלו חשיבות אנציקלופדית החורגת מהעובדה המצערת שנהרג בפיגוע, או לחלופין, האם למותו בפיגוע הייתה השפעה החורגת מהרגיל. לעיל התחיל אריקל לענות בכיוון זה, וזה דבר חיובי. אשמח אם תוכל גם אתה להוסיף בכיוון זה במקום ב"מבחן גוגל".

text: ::אינני יודע כיצד להתייחס להערתך האחרונה, משום שאני מתקשה להתייחס אליה ברצינות בשל מופרכותה. בו בזמן קשה לי להבין את ההומור או הצניות המובאות בה, בעיקר בדף שיחה של ערך שכזה. אנא הבהר עצמך, ובעצם - מוטב שלא. אורי • שיחה 15:06, 19 באוגוסט 2007 (IDT)
replies: text: ::: אשתדל לענות שוב, אף שיש לי תחושה של חזרה על דברי. הזכאות לערך היא בשל הסיבות הבאות: (1) מנהל המיון בבית החולים שערי צדק בירושלים (לדעתי שווה ערך למרצה באוניברסיטה, דרך אגב למיטב זכרוני הוא היה מרצה לתקופה מסוימת בבית הספר לרפואה באוניברסיטה העברית); (2) פרסום ומודעות ציבורית, דבר שניתן למדוד ע"י מדד גוגל; (3) מקים ויוזם השרות הרפואי ט.ר.ם, זהו מרכז המתמחה ברפואה דחופה. למעשה ד"ר אפלבאום היה מבכירי המומחים בעולם לרפואה דחופה. (4) פועלו היה מוכר גם ע"י גופים רשמיים, כדוגמא לכך אפלבאום זכה בפרס יו"ר הכנסת; (5) נסיבות מותו נצרבו בתודעה הציבורית.

text: ::: לדעתי נקודות אלו מצדיקות ערך בצורה פשוטה, אני מקבל כל דיון וגם על מוצארט ניתן לפתוח דיון (אף שניתן להבין צורך באי השמת תבנית חשיבות במקרים מעין אלו; לתומי הייתי מציע הצבת שאלה בדף השיחה). למיטב הבנתי כל הדברים נוסחו בצורה ברורה, לי אישית אין מה להוסיף. במידה והדברים אינם מצדיקים לדעתך את קיומו של הערך, תוכל לפתוח הצבעת מחיקה. אף שמאד מוזר בעיני שערך שעבר מספר עריכות ושהה בויקי תקופה מומשכת יועלה להצבעה זו, אך החלטה מעין זו תלויה בשיקול דעתך. בברכה אריקל 20:07, 19 באוגוסט 2007 (IDT)
replies: text: ::::אשוב גם אני על דברי. ניהול מחלקה בבית חולים אינה מזכה ערך בויקיפדיה. 85 תוצאות בגוגל, מהן אתרי הנצחה רבים, אינם מראים פרסום בעיני. עדיין לא הבנתי מהוא מרכז ט.ר.ם - האם הוא גדול, קטן? ארצי, מקומי, ממשלתי, התנדבותי, כמה פעילים, וכדומה. בקיצור, מדוע זה ארגון חשוב. קבלת פרס היא בהחלט דבר שיכול לסייע בהבנת חשיבות המפעל, אבל אם זו הסיבה המצדיקה את קיום הערך, מן הראוי שניתן יהיה לכתוב לפחות כמה משפטים, שלא לאמר פסקה מכובדת, על הארגון. לגבי נסיבות מותו - אלו צריכות להיות בהפיגוע בקפה הלל, ולא בערך על אחד הקורבנות. היו גם אחרים. בברכה, אורי • שיחה 21:10, 19 באוגוסט 2007 (IDT)
replies: text: :::::הסרתי מהערך פרטים שבמובהק מקומם בערך הפיגוע בקפה הלל (אם ייכתב כזה) ולא כאן. באשר לחשיבות הערך: לטעמי הערך חשוב, וחשיבותו תגבר לאחר שיורחב המידע על פועלו הרפואי של ד"ר אפלבאום. דוד שי 05:54, 20 באוגוסט 2007 (IDT)
replies: text: ::::::בעקבות דיון זה, ואחרים, פתחתי דיון עקרוני בשיחת ויקיפדיה:עקרונות וקווים מנחים לכתיבה על חללי מערכות ישראל ונפגעי פעולות האיבה#תוספת להנחיות ולחריגים. בברכה, אורי • שיחה 17:48, 20 באוגוסט 2007 (IDT)

message: במשפט הפתיחה של הערך נאמר שדוד אפלבאום היה " רופא ישראלי ובעל סמיכה לרבנות". העובדות נכונות, אבל את עובדת היותו בעל סמיכה לרבנות אין צורך לציין במשפט הפתיחה, משום שאפלבאום לא עסק ברבנות (לפחות אין רמז לכך בערך). כשם שמשפט הפתיחה אינו מזכיר שאפלבאום היה בעל תואר בפסיכולוגיה ותואר בביולוגיה, משום שלא עסק בתחומים אלה, כך אין צורך להזכיר את השכלתו התורנית במשפט הפתיחה. דוד שי 20:01, 20 באוגוסט 2007 (IDT)
הוא אולי לא היה בתפקיד פורמלי ברבנות. אולם הוא עסק בהוראה של תכנים תורניים, פרסם מאמרים הלכתיים, היה חבר בגופים שונים בתוקף ידיעותיו התורניות.
thread_title: על משפט הפתיחה

message: תוספת זו שהושמטה מטרתה לבטא שהאדם ביוזמתו, מלבד בפעולותיו המעשיות -בהקשר לרפואת חירום- הציל חיים רבים. במידה ויש לך דרך יותר טובה לבטא נקודה זו, אתה מוזמן להשמיט את הפסקה שאליה התייחסת. אחרת לדעתי יש כאן השמטת מידע ללא תמורה. בברכה אריקל 17:30, 20 באוגוסט 2007 (IDT)
replies: text: אין לי ממש דרך לבטא נקודה זו בצורה טובה יותר, יען כי אני לא ממש מכיר את האיש ופועלו. אני רק חש שהפסקה הזו, כפי שהיא, היא לא במקומה, והיא מתאימה יותר לדף הנצחה מאשר לערך אנציקלופדי. אבל מאחר ואני מבין שהנושא רגיש עבור כמה ויקיפדים, אני אניח לזה. Mort 17:38, 20 באוגוסט 2007 (IDT)
replies: text: : יש להסיר דברים אלו. ראה ויקיפדיה:עקרונות וקווים מנחים לכתיבה על חללי מערכות ישראל ונפגעי פעולות האיבה - הנחיה לכתיבה מספר 2. בברכה, אורי • שיחה 17:46, 20 באוגוסט 2007 (IDT)
replies: text: :: הכרתי את האדם, אך מלבד הענקת שבחים, כתיבת האנציקלופדיה כאנציקלופדיה עדיפה בעיני. בהמשך הסתכלתי בהנחיות (אני מודה שלא זכרתי אותן בע"פ) ובסעיף המדובר מופיע "בכתיבת ערכים על חללים ניתן להיעזר במידע שמקורו בהספדים ובדברי פרידה שונים, אולם ככלל יש להימנע משימוש בהספדים לתיאור מעלותיו של החלל ותכונותיו" אשתדל לשכתב את הפסקה בהתאם לכך. כמו כן אני מצטט את הדיון בדף השיחה שם. אריקל 00:59, 21 באוגוסט 2007 (IDT)
replies: text: :::המשפט "פועלו בתחום הרפואה הדחופה סייע והציל חיים של אנשים רבים", וחיזוקו בעדותו של פרופ' הלוי מיותר, משום שאינו מחדש דבר. זגג מתקן זגוגיות רבות (מעצם היותו זגג), ורופא העוסק ברפואה דחופה מציל נפשות רבות. אין צורך לציין זאת במפורש. אשרי האיש שבעבודתו השגרתית מציל נפשות רבות. דוד שי 20:41, 22 באוגוסט 2007 (IDT)
replies: text: :::: יש זגג המתקן מספר מצומצם של זגוגיות ויש זגג המפתח שיטה או תחום שבעזרתו ניתן לתקן מספר רב ביותר של זגוגיות וכך גם כאשר זגגים אחרים משתמשים בשיטת הזיגוג הם מסתמכים על הזגג הראשון. מטרת המשפט לבטא שדוד פיתח שיטה שבהמשך אומצה ע"י בתי חולים בארץ ובעולם (בתחום הרפואה הדחופה) ובכך הוא סייע גם מעבר לפעולות המעשיות שלו (בקיצור יש הבדל בין רופא המפתח שיטה בניהול רפואי לבין רופא המאמץ שיטה קיימת). כל דרך ניסוח לבטא עניין זה מקובלת עלי. אריקל 03:04, 23 באוגוסט 2007 (IDT)
replies: text: :::::אם פיתח שיטה, ראוי לתאר את השיטה. דוד שי 06:58, 23 באוגוסט 2007 (IDT)
thread_title:  מתוך דף השיחה של [[משתמש:Mort|Mort]]